kasel
Dobry den. Chcem sa spytat, ci mozem dat 7r dcerke od kaslu Ventolin aj Erdomed od kaslu potrebuje vykasliavat. Alebo by ste mi ine poradily? Dakujem
Dobrý deň,
ďakujeme za Vašu otázku.
Medzi liekmi Ventolin a Erdomed neboli popísané vzájomné interakcie, takže ich súčasné užívanie je bezpečné.
Na podporu uvoľňovania hlienov je určený liek Erdomed. Používa sa na zníženie väzkosti hlienovitého, prípadne aj hnisavého výlučku sliznice dýchacích ciest a na uľahčenie vykašliavania. Na uľahčenie vykašliavania hlienov je potrebné zabezpečiť aj dostatočný pitný režim. Ventolin sa používa sa na liečbu a prevenciu zúženia dýchacích ciest (bronchospazmu). Používa sa na liečbu dýchacích ťažkostí u ľudí s astmou a podobnými ochoreniami. V prípade, že lekár na základe vyšetrenia zhodnotil potrebu liečby Ventolinom, je nutné sa riadiť jeho pokynmi.
Prajem pekný zvyšok dňa.
S pozdravom
PharmDr. Veronika Kiabová